Απόφαση της Μεικτής Επιτροπής του ΕΟΧ

αριθ. 73/2000

της 2ας Οκτωβρίου 2000

για τροποποίηση του παραρτήματος II (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παραρτήμα II της συμφωνίας τροποποιήθηκε από την απόφαση αριθ. 51/200 της Μεικτής Επιτροπής του ΕΟΧ, της 28ης Ιουνίου 2000(1).

(2) Πρέπει να ενσωματωθεί στη συμφωνία η οδηγία 2000/1/ΕΚ της Επιτροπής, της 14ης Ιανουαρίου 2000, για την προσαρμογή στην τεχνική πρόοδο της οδηγίας 89/173/ΕΟΚ του Συμβουλίου σχετικά με ορισμένα στοιχεία και χαρακτηριστικά των γεωργικών και δασικών τροχοφόρων ελκυστήρων(2).

(3) Πρέπει να ενσωματωθεί στη συμφωνία η οδηγία 2000/2/ΕΚ της Επιτροπής, της 14ης Ιανουαρίου 2000, για την προσαρμογή στην τεχνική πρόοδο της οδηγίας 75/322/ΕΟΚ του Συμβουλίου σχετικά με την εξουδετέρωση των ραδιοηλεκτρικών παρασίτων των παραγομένων από τους κινητήρες με επιβαλλόμενη ανάφλεξη με τους οποίους είναι εφοδιασμένοι οι γεωργικοί ή δασικοί ελκυστήρες και της οδηγίας 74/150/ΕΚ του Συμβουλίου σχετικά με την έγκριση των γεωργικών ή δασικών ελκυστήρων(3).

(4) Πρέπει να ενσωματωθεί στη συμφωνία η απόφαση 2000/63/ΕΚ της Επιτροπής, της 18ης Ιανουαρίου 2000, για την τροποποίηση της απόφασης 96/627/ΕΚ που θέτει σε εφαρμογή το άρθρο 2 της οδηγίας 77/311/ΕΟΚ του Συμβουλίου, σχετικά με την ηχοστάθμη στη θέση οδήγησης των τροχοφόρων γεωργικών και δασικών ελκυστήρων(4).

(5) Οι προσαρμογές της οδηγίας 74/150/ΕΟΚ του Συμβουλίου, της 4ης Μαρτίου 1974, περί προσεγγίσεως των νομοθεσιών των κρατών μελών των αναφερομένων στην έγκριση των γεωργικών ή δασικών ελκυστήρων, πρέπει να τροποποιηθούν μετά την προσχώρηση της Αυστρίας, της Φινλανδίας και της Σουηδίας στην Ευρωπαϊκή Ένωση,

ΑΠΟΦΑΣΙΖΕΙ:

Άρθρο 1

Το σημείο 1 (οδηγία 74/150/ΕΟΚ του Συμβουλίου) του κεφαλαίου II του παραρτήματος II της συμφωνίας τροποποιείται ως εξής:

1. Προστίθεται η ακόλουθη περίπτωση:

"- 32000 L 0002: οδηγία 2000/2/ΕΚ της Επιτροπής της 14ης Ιανουαρίου 2000 (ΕΕ L 21 της 26.1.2000, σ. 23)."

2. Στις προσαρμογές, η πρώτη, δεύτερη και τρίτη περίπτωση, που περιλαμβάνουν τα λήμματα για την Αυστρία, τη Φινλανδία και τη Σουηδία αντίστοιχα, διαγράφονται.

Άρθρο 2

Στο σημείο 7 (οδηγία 75/322/ΕΟΚ του Συμβουλίου) του κεφαλαίου II του παραρτήματος II της συμφωνίας, προστίθεται η ακόλουθη περίπτωση:

"- 32000 L 0002: οδηγία 2000/2/ΕΚ της Επιτροπής της 14ης Ιανουαρίου 2000 (ΕΕ L 21 της 26.1.2000, σ. 23)."

Άρθρο 3

Στο σημείο 10 (οδηγία 77/311/ΕΟΚ του Συμβουλίου) του κεφαλαίου II του παραρτήματος II της συμφωνίας, προστίθεται η ακόλουθη περίπτωση:

"- 32000 D 0063: απόφαση 2000/63/ΕΚ της Επιτροπής της 18ης Ιανουαρίου 1999 (ΕΕ L 22 της 27.1.2000, σ. 66)."

Άρθρο 4

Στο σημείο 23 (οδηγία 89/173/ΕΟΚ του Συμβουλίου) του κεφαλαίου II του παραρτήματος II της συμφωνίας, προστίθεται η ακόλουθη περίπτωση:

"- 32000 L 0001: οδηγία 2000/1/ΕΚ της Επιτροπής της 14ης Ιανουαρίου 2000 (ΕΕ L 21 της 26.1.2000, σ. 16)."

Άρθρο 5

Τα κείμενα των οδηγιών 2000/1/ΕΚ και 2000/2/ΕΚ και της απόφασης 200/63/ΕΚ στην ισλανδική και νορβηγική γλώσσα, τα οποία θα δημοσιευθούν στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.

Άρθρο 6

Η παρούσα απόφαση τίθεται σε ισχύ στις 3 Οκτωβρίου 2000, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(5).

Άρθρο 7

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 2 Οκτωβρίου 2000.

Για τη Μεικτή Επιτροπή του ΕΟΧ

Ο Πρόεδρος

G. S. Gunnarsson

(1) ΕΕ L 237 της 21.9.1999, σ. 64.

(2) ΕΕ L 21 της 26.1.2000, σ. 16.

(3) ΕΕ L 21 της 26.1.2000, σ. 23.

(4) ΕΕ L 22 της 27.1.2000, σ. 66.

(5) Δεν αναφέρονται συνταγματικές απαιτήσεις.